ai4bharat/Pralekha huggingface dataset:
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 218.88 करोड़ खुराक  दी गई
- पिछले 24 घंटों में 3,97,407 खुराक दी गई
- भारत में इस समय सक्रिय मामलों की संख्या 30,362
- सक्रिय मामले 0.07 प्रतिशत
- मरीजों के स्वस्थ होने की दर इस समय 98.75 प्रतिशत
- पिछले 24 घंटों में 3,908 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,40,47,344 हुई
- पिछले 24 घंटों में 1,997 नये मामले दर्ज
- दैनिक पॉजिटिविटी दर 0.94 प्रतिशत
- साप्ताहिक पॉजिटिविटी दर 1.34 प्रतिशत
- अब तक कुल 89.64 करोड़ जांच की जा चुकी हैं; पिछले 24 घंटों में 2,13,123 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
रक्षा मंत्रालय
रक्षा मंत्री की अध्यक्षता वाली रक्षा अधिग्रहण परिषद ने 13,165 करोड़ रुपये मूल्य के प्रस्तावों को मंजूरी दी
प्रमुख बातें:
- घरेलू स्रोतों से 87% खरीद
- 3,850 करोड़ की लागत से 25 एएलएच मार्क III हेलीकॉप्टर।
- 4,962 करोड़ रुपये मूल्य का रॉकेट गोला बारूद
रक्षा मंत्री श्री राजनाथ सिंह की अध्यक्षता में दिनांक 29 सितंबर 2021 को आयोजित रक्षा अधिग्रहण परिषद  की बैठक में भारतीय सशस्त्र बलों के आधुनिकीकरण और संचालन संबंधी जरूरतों के लिए 13,165 करोड़ रुपये के पूंजी अधिग्रहण प्रस्तावों के लिए स्वीकृति की आवश्यकता  को मंजूरी दी गई। स्वीकृत कुल राशि में से 11,486 करोड़ रुपये की खरीद।  घरेलू स्रोतों से है।
प्रमुख स्वीकृतियों में हेलीकॉप्टर, निर्देशित युद्ध सामग्री और रॉकेट एम्युनिशन शामिल हैं। एक उन्नत हल्के हेलीकॉप्टर  की स्क्वाड्रन के लिए भारतीय सेना की आवश्यकता को देखते हुए, इसकी अभियानगत तैयारियों को सुनिश्चित करने के लिए इसकी अभिन्न भार वहन क्षमता में सुधार करने के लिए, डीएसी ने 'आत्मनिर्भर भारत' और 'मेक इन इंडिया' पर निरंतर जोर देते हुए मेसर्स एचएएल से लगभग 3,850 करोड़ रुपये की लागत से 25 एएलएच मार्क III हेलीकॉप्टरों की खरीद के लिए बाय इंडियन आईडीडीएम के तहत मंजूरी दी। गोला-बारूद के स्वदेशी डिजाइन और स्वदेशी विकास को बढ़ावा देते हुए, डीएसी ने घरेलू स्रोतों से लगभग 4,962 करोड़ रुपये की लागत पर बाय  श्रेणी के तहत टर्मिनल गाइडेड मुनिशन  और एचईपीएफ/आरएचई रॉकेट गोला बारूद खरीद की मंजूरी दी। डीएसी द्वारा 4,353 करोड़ रुपये के अन्य प्रस्तावों को भी एओएन प्रदान किया गया।
इसके अलावा डीएसी ने उद्योग के लिए व्यापार में सुगमता सुनिश्चित करने के साथ-साथ खरीद दक्षता बढ़ाने और समय सीमा को कम करने के उपायों को सुनिश्चित करने के लिए बिजनेस प्रोसेस री-इंजीनियरिंग के अंतर्गत डीएपी 2020 में कुछ संशोधनों को भी मंजूरी दी।
एमजी/एएम/एबी/वाईबी
(Visitor Counter : 338
उप राष्ट्रपति सचिवालय
महिलाओं की गरिमा को बनाए रखें और उनके लिए एक सुरक्षित परिवेश सुनिश्चित करें - उपराष्ट्रपति
उपराष्ट्रपति ने बेंगलुरू में स्कूली बच्चों के साथ रक्षाबंधन मनाया
बहनें घर में आनंद और खुशियां लाती हैं – उपराष्ट्रपति
उपराष्ट्रपतिश्री एम. वेंकैया नायडू ने आज रक्षाबंधन के अवसर परसभी से महिलाओं की गरिमा को बनाए रखने और हर समय उनके लिए एक सुरक्षित परिवेश सुनिश्चित करने का आग्रह किया।
आधिकारिक दौरे पर बेंगलुरू गए श्री नायडू ने यहां राजभवन में विभिन्न स्थानीय स्कूलों के बच्चों के साथ रक्षाबंधन मनाया। उन्होंने इस शुभ अवसर पर लोगों को बधाई देते हुए कहा कि रक्षाबंधन भाइयों और बहनों के बीच स्नेह व आदर के विशेष और गहरे बंधन का उत्सव है।
सभी लोगों से अपने भाई और बहनों की तरह व्यवहार करने का आग्रह करते हुएश्री नायडू ने कहा कि इससे नागरिकों के बीच भाईचारे व सद्भाव को बढ़ावा मिलेगा और हमारा देश मजबूत होगा।
उन्होंने सदियों पुरानी भारतीय परिवार व्यवस्था की प्रशंसा करते हुए कहा कि यह हमें वृद्धजनों का सम्मान करना सिखाती है और युवाओं में साझा और देखभाल करने की भावना पैदा करती है। यह बताते हुए कि बहनें घर में आनंद और खुशियां लाती हैं, उन्होंने कहा कि कई भारतीय उत्सव हैं जो पारिवारिक संबंधों को मनाते हैं व एकता के बंधन को मजबूत करते हैं।
इससे पहले दिन में, श्री नायडू ने ट्वीट करके कन्नड़, हिंदी, तेलुगु, मलयालम, तमिल, मराठी, कोंकणी, ओड़िया, बंगाली, असमिया, गुजराती, पंजाबी सहित 13 भाषाओं में रक्षाबंधन की बधाइयां दीं।
वित्त मंत्रालय
आयकर विभाग ने तमिलनाडु के नामक्कल में कोचिंग संस्थानों पर छापेमारी की
आयकर विभाग ने तमिलनाडु के नामक्कल के एक व्यापार समूह के मामले में 11 अक्टूबर, 2019 को छापेमारी की। यह समूह मुख्य तौर पर शैक्षणिक संस्थानों और एनईईटी जैसी प्रतियोगी परीक्षाओं के लिए कोचिंग संस्थानों का संचालन करता है। इस समूह में कई साझेदारी फर्म और एक ट्रस्ट शामिल है जो करीबी लोगों के एक समूह द्वारा नियंत्रित है। इस छापेमारी अभियान में समूह के प्रवर्तकों के आवास सहित 17 परिसर शामिल थे। ये परिसर तमिलनाडु के नामक्कल, पेरुंदुरई, करूर और चेन्नई में स्थित हैं।
यह छापेमारी एक खुफिया जानकारी के आधार पर की गई जिसमें पता चला था कि समूह छात्रों से प्राप्त शुल्क की रसीदों को छुपाकर कर चोरी में लिप्त था। समूह छात्रों से नकद शुल्क लेता था और नियमित खातों उसे पूरी तरह दर्ज नहीं करता था। जबकि उन रसीदों को अलग-अलग खातों में दर्ज किया जाता था। छापेमारी के दौरान रसीदों को इस तरह छुपाने के सबूत मिले। इन सबूतों में खाते के विवरण वाली डायरी, इलेक्ट्रॉनिक उपकरण और बेहिसाब नकदी शामिल हैं। जांच के दौरान पाया गया कि नकदी बैंकों के लॉकरों में बेनामी या कर्मचारियों के नाम पर रखी गई थी।
स्कूल के मुख्य परिसर स्थित एक सभागार के अंदर एक तिजोरी में पर्याप्त मात्रा में नकदी पाई गई। करीब 30 करोड़ रुपये की बेहिसाब नकदी मिली और जब्त की गई है। निजी निवेश के तौर पर अचल संपत्तियां हासिल करने के लिए बेहिसाब रसीदों का उपयोग किया गया और बाद में अन्य शहरों में विस्तार के लिए उसे ट्रस्ट को दीर्घकालिक पट्टे पर दिया गया है। यह भी पाया गया कि अत्यधिक लागत पर शिक्षकों नियुक्त किया गया और उन्हें कोचिंग संस्थानों में तैनात किया गया है लेकिन उन्हें कम भुगतान किया जाता था। प्रारंभिक निष्कर्षों के आधार पर समूह की अघोषित आय 150 करोड़ रुपये से अधिक होने का अनुमान है। छापेमारी अभी जारी है।
नवीन एवं नवीकरणीय ऊर्जा मंत्रालय
नवीन और नवीकरणीय ऊर्जा मंत्रालय ने आजादी का अमृत महोत्सव के तहत "नवीकरणीय ऊर्जा में महिलाएं: कार्रवाई के लिए आह्वान" कार्यक्रम का आयोजन किया
पद्म श्री पुरस्कार विजेता सहित 200 से अधिक प्रतिभागियों ने ऑनलाइन सत्र में भाग लिया
एमएनआरई सचिव ने अक्षय ऊर्जा में महिलाओं की भागीदारी की भूमिका और महत्व को रेखांकित किया
नवीन और नवीकरणीय ऊर्जा मंत्रालय  ने अज़ादी का अमृत महोत्सव मनाने के लिए "न्यू फ्रंटियर्स: अक्षय ऊर्जा पर एक कार्यक्रम" के दूसरे दिन विशेष ऑनलाइन सत्र का आयोजन किया। इस आयोजन के दौरान, मंत्रालय ने अक्षय ऊर्जा क्षेत्र में महिला उद्यमियों और प्रमुखों की भूमिका को स्वीकार करने के लिए "नवीकरणीय ऊर्जा में महिलाएं: कार्रवाई के लिए आह्वान" विषय पर संवाद सत्र का संचालन किया। इस सत्र में पद्म श्री पुरस्कार विजेता, श्री बंकर रॉय, भारत सरकार के अधिकारियों, मुख्य कार्यकारी अधिकारियों, मुख्य प्रबंध निदेशकों और गैर सरकारी संगठनों, उद्योगों, बैंकिंग संस्थानों के प्रतिनिधियों के साथ-साथ अंतरराष्ट्रीय संगठनों के प्रतिनिधियों सहित 200 से अधिक प्रतिभागियों ने भाग लिया।
एमएनआरई सचिव ने अपने मुख्य संबोधन में अक्षय ऊर्जा में महिलाओं की भागीदारी की भूमिका और महत्व को मान्यता देते हुए कहा कि मंत्रालय डीआरई अनुप्रयोगों के लिए एक योजना तैयार करने के अलावा महिला और बाल विकास मंत्रालय के साथ व्यापक जुड़ाव एवं उद्योग परामर्श में महिलाओं के मुद्दों के समाधान के लिए प्रतिबद्ध है।
देश भर की महिला नवीकरणीय ऊर्जा उद्यमियों ने महिलाओं पर स्वच्छ ऊर्जा पहुंच के प्रभाव पर प्रकाश डालते हुए अपनी सफलता की कहानियां साझा कीं। इसके बाद नीति निर्माताओं, गैर-सरकारी संगठनों, उद्योगों, अंतर्राष्ट्रीय संगठनों और बैंकिंग संस्थानों के हितधारकों द्वारा कार्रवाई के लिए आह्वान संदर्भ पर अपनी प्रतिक्रियाऐं दी गईं। बेयरफुट कॉलेज के संस्थापक श्री बंकर रॉय ने नवीकरणीय ऊर्जा प्लेटफॉर्म पर महिलाओं की सक्रिय भागीदारी का आह्वान किया। रिन्यू पावर की संस्थापक अध्यक्ष श्रीमती वैशाली निगम सिन्हा और वीपावर की ऊर्जा विशेषज्ञ सुश्री मारा बीट्रिज़ ऑरलैंडो ने इस बात पर प्रकाश डाला कि कैसे नियमित प्रशिक्षण और क्षमता निर्माण महिला उद्यमियों के जीवन को बदल सकता है। केनरा बैंक की कार्यकारी निदेशक सुश्री ए. मणिमेखलाई ने महिलाओं के लिए धन निर्धारित करने, महिलाओं पर केंद्रित जागरूकता अभियान और वित्तीय संस्थानों के बीच संवेदीकरण का आह्वान किया।
प्रधानमंत्री कार्यालय
प्रधानमंत्री ने एशियाई खेल 2022 में पुरुषों की 1500 मीटर फ़ाइनल में जिन्सन जॉनसन द्वारा कांस्य पदक जीतने पर ख़ुशी जाहिर की
प्रधानमंत्री श्री नरेन्द्र मोदी ने हांगझोउ में आयोजित एशियाई खेल 2022 में पुरुषों की 1500 मीटर फाइनल में कांस्य पदक जीतने पर जिन्सन जॉनसन को बधाई दी है।
प्रधानमंत्री ने एक्स पर पोस्ट किया:
“कांस्य पदक के साथ भव्य मंच पर उत्कृष्ट प्रदर्शन! पुरुषों की 1500 मीटर फ़ाइनल में उत्कृष्ट प्रदर्शन के लिए जिन्सन जॉनसन को शाबाशी। वे हमेशा गौरव की नई ऊंचाइयां छूते रहें।”
कार्मिक, लोक शिकायत एवं पेंशन मंत्रालय
केंद्रीय मेंत्री डॉ. जितेंद्र सिंह ने कैंसर पर ऑन्कोलॉजिस्ट डॉ अशोक वैद द्वारा संपादित किताब का वर्चुअली लोकार्पण किया
केंद्रीय मंत्री डॉ. जितेंद्र सिंह ने कैंसर पर ऑन्कोलॉजिस्ट और पद्मश्री पुरस्कार प्राप्त डॉ अशोक वैद द्वारा संपादित किताब का वर्चुअली लोकार्पण किया। खुद भी जाने माने डाइबेटोलॉजिस्ट और मेडिकल पेशेवर जितेंद्र सिंह ने आज से यहां शुरू होने वाले ऑन्कोलॉजी पर 3 दिवसीय वर्चुअल सम्मेलन के दौरान विशेष रूप से आयोजित एक विशेष सत्र में किताब का लौकार्पण किया।
डॉ. जितेंद्र सिंह ने भारत में बीमारी के बदलते स्वरूप की चर्चा करते हुए कहा कि पिछले दो दशकों में डायबिटीज मेलिटस, उच्च रक्तचाप, कोरोनरी हार्ट डिजीज और कैंसर जैसी बीमारियों के साथ साथ संक्रामक और गैर संक्रामक रोगों में महत्वपूर्ण बदलाव आया है। इस बीच, उन्होंने कहा कि हम अचानक कोविड महामारी से घिर गए जिस इन बीमारियों से पीड़ितों के लिए अतिसंवेदनशील माना जाता है।
डॉ. जितेंद्र सिंह ने कहा कि देश भर में कैंसर का तेजी से प्रसार हो रहा है और इसका विभिन्न अंगों पर असर पड़ने लगा है। उदाहरण के लिए जबकि जम्मू और कश्मीर में विशेष रूप से घाटी में, गैस्ट्रोइंटेस्टाइनल और फेफड़े के कैंसर अधिक देखने को मिलते हैं। वहीं उत्तर पूर्वी क्षेत्र में सिर और गर्दन के कैंसर के सबसे ज्यादा मामले मिलते हैं
डॉ. जितेंद्र सिंह ने स्वतंत्रता दिवस पर प्रधानमंत्री श्री नरेंद्र मोदी द्वारा शुरू किए गए राष्ट्रीय डिजिटल स्वास्थ्य मिशन की तारीफ की। उन्होंने कहा कि यह जानकारी और अद्यतन स्वास्थ्य सेवा के सहज प्रवाह को सुविधाजनक बनाने के लिए प्रत्येक भारतीय नागरिक को एक अद्वितीय स्वास्थ्य पहचान प्रदान करने वाला है। उन्होंने कहा कि आयुष्मान भारत और ई-सिगरेट पर प्रतिबंध लगाने के साथ यह मोदी सरकार की प्रमुख स्वास्थ्य संबंधी पहलों में से एक है।
<><><><><>
एसजी/एएम/वीएस/डीसी
(Visitor Counter : 102
स्वास्थ्य एवं परिवार कल्याण मंत्रालय
भारत में कोविड से ठीक हुए रोगियों की संख्या 95 लाख से अधिक हुई
95.40 प्रतिशत रिकवरी दर विश्व में सबसे अधिक है
देश में सक्रिय मामले घटकर 3.13 लाख हुए
भारतने आज वैश्विक महामारी कोविड के खिलाफ अपनी लड़ाई में महत्वपूर्ण उपलब्धि दर्ज की है। देश में कोविड से ठीक हुए रोगियों की कुल संख्या में बढ़ोतरी का रुख लगातार जारी है। देश में इस महामारी से 95 लाख  से अधिक रोगी ठीक हुए हैं।
सक्रिय मामलों और संक्रमण से ठीक हुए मामलों में लगातार अंतर बढ़ रहा है। ठीक हुए रोगियों की संख्या सक्रिय मामलों की तुलना में 92 लाख  से अधिक हो गई है। इस प्रकार रिकवरी दर बढ़कर 95.40 प्रतिशत हो गई है।
भारत की यह रिकवरी दर वैश्विक रूप से सबसे अधिक है। ठीक हुए मरीजों की कुल संख्या सक्रिय मामलों की संख्या की तुलना में 30 गुना से अधिक है। भारत में मौजूदा सक्रिय मामलों की संख्या 3,13,831 है, जो देश के कुल पॉजिटिव मामलों का केवल 3.14 प्रतिशत है।
रोजाना ठीक होने वाले नये मरीजों की संख्या नये मामलों की तुलना में अधिक होने से सक्रिय मामलों में लगातार गिरावट सुनिश्चित हुई है और ठीक हुए मरीजों की कुल संख्या में भी बढ़ोतरी हुई है। पिछले 24 घंटों के दौरान देश में केवल 22,890 लोग कोविड से संक्रमित पाए गए, जबकि इसी अवधि में देश में 31,087 नये मरीज ठीक हुए हैं।
पिछले 21 दिनों से नये मामलों की तुलना में नयेठीक हुए मरीजों की संख्या अधिक चल रही है।
देश में ठीक हुए कुल मरीजों में पांच राज्यों का लगभग 52 प्रतिशत  योगदान है।
75.46 प्रतिशत ठीक हुए नये मरीज दस राज्यों/केन्द्रशासित प्रदेशों के हैं।
केरल में एक दिन में 4970 नये मरीज ठीक हुए हैं। यह संख्या देश में सबसे अधिक है। इसके बाद महाराष्ट्र में 4358तथा पश्चिम बंगाल में 2747 मरीज ठीक हुए हैं।
76.43 प्रतिशत नये मामले 10 राज्यों/केन्द्रशासित प्रदेशों से संबंधित हैं।
केरल में सबसे अधिक दैनिक नये मामले लगातार दर्ज हो रहे हैं। यहां 4969 नये मामले सामने आए हैं। इसके बाद पश्चिम बंगाल और छत्तीसगढ़ में क्रमश: 2245 तथा 1584 नये मामलों का पता चला है।
पिछले 24 घंटों में 338 मौत के मामले दर्ज हुए हैं।
75.15 प्रतिशत मौत के नये मामले 10 राज्यों/केन्द्रशासित प्रदेशों से संबंध रखते हैं। महाराष्ट्र में सबसे अधिक 65 लोगों की मौत हुई है, जबकि पश्चिम बंगाल और दिल्ली में कल क्रमश: 44 और 35 लोगों की जान गई।
देश में कोविड के कारण रोजाना होने वाली मौत की संख्या लगातार घट रही है। पिछले 13 दिनों में इस बीमारी के कारण 500 से कम दैनिक मौत हुई हैं।
कार्मिक, लोक शिकायत एवं पेंशन मंत्रालय
एसएससी ने परीक्षा कार्यक्रम को लेकर घोषणाएं की
एसएससी के सभी अधिकारी और स्टाफ सदस्य पीएम केयर्स फंड में एक दिन के वेतन का योगदान देंगे
(कोरोना वायरस महामारी से उत्पन्न स्थिति की समीक्षा के लिए कर्मचारी चयन आयोग की एक विशेष बैठक आयोजित की गई।
सोशल डिस्टैंसिंग सहित विद्यमान लाकडाउन को देखते हुए, फैसला किया गया कि सभी परीक्षाओं, जिसके लिए उम्मीदवारों को देश के सभी भागों की यात्रा करने की आवश्यकता पड़ती थी, की तिथि की समय समय पर समीक्षा की जाएगी। कंबाइंड हायर सेकेंडरी  लेवल परीक्षा  2019, जूनियर इंजीनियर  परीक्षा 2019, स्टेनोग्राफर ग्रेड ‘सी‘ एवं ‘डी‘ परीक्षा, 2019 एवं कंबाइंड हायर सेकेंडरी लेवल परीक्षा 2018 के लिए कौशल परीक्षा लाकडाउन के दूसरे चरण की पूर्णता का अनुसरण करते हुए 3 मई, 2020 के बाद ली जाएंगी।
इन परीक्षाओं की पुनर्निर्धारित तिथियां आयोग एवं इसके क्षेत्रीय/उप-क्षेत्रीय कार्यालयों की वेबसाइट पर अधिसूचित की जाएंगी। आयोग द्वारा अधिसूचित परीक्षाओं के वार्षिक कैलेंडर की समीक्षा भी अन्य परीक्षाओं के कार्यक्रमों के संबंध में की जाएंगी।
इसके अतिरिक्त, यह फैसला भी किया गया कि एसएससी के सभी अधिकारी और स्टाफ सदस्य प्रधानमंत्री के आपातकालीन स्थिति में नागरिक सहायता एवं राहत फंड  में एक दिन के वेतन का योगदान देंगे।
प्रधानमंत्री कार्यालय
रेलवे के माध्यम से, हम उन इलाकों को जोड़ रहे हैं जो पीछे छूट गए थे : प्रधानमंत्री मोदी
प्रधानमंत्री, श्री नरेन्द्र मोदी कहा है कि देश के जिन क्षेत्रों से सम्पर्क स्थापित नहीं हो सका है और जो पीछे छूट गए थे, उन्हें रेलवे के माध्यम से जोड़ा जा रहा है। श्री मोदी देश के विभिन्न क्षेत्रों को गुजरात के केवडिया से जोड़ने वाली आठ ट्रेनों को हरी झंडी दिखाने और राज्य में रेलवे से जुड़ी कई परियोजनाओं का उद्घाटन करने के बाद वीडियो कॉन्फ्रेंसिंग के जरिए बोल रहे थे।
प्रधानमंत्री ने दृढ़ता से कहा कि बड़ी लाईन और विद्युतीकरण की गति में तेजी आई है और पटरियां तेज गति के लिए तैयार की जा रही हैं। प्रधानमंत्री ने कहा कि इससे सेमी हाई स्पीड ट्रेनें चलने में सक्षम हुई हैं और हम उच्च गति क्षमताओं की ओर बढ़ रहे हैं, इस कार्य के लिए बजट को कई गुना बढ़ाया गया है।
प्रधानमंत्री ने यह भी कहा कि यह सुनिश्चित किया जा रहा है कि रेलवे पर्यावरण के अनुकूल हो। केवड़िया स्टेशन भारत का पहला रेलवे स्टेशन है, जिसे ग्रीन बिल्डिंग प्रमाणपत्र के साथ शुरू किया गया है।
उन्होंने रेलवे से संबंधित विनिर्माण और प्रौद्योगिकी में आत्मनिर्भरता के महत्व पर भी जोर दिया जिसके अब अच्छे परिणाम सामने आ रहे हैं। यह उच्च हार्स पावर के इलेक्ट्रिक इंजन के स्थानीय निर्माण के कारण संभव हुआ कि भारत दुनिया की पहली डबल स्टैक्ड बहुत लम्बी कंटेनर ट्रेन शुरू कर सकता है। प्रधानमंत्री ने कहा, आज स्वदेश में निर्मित आधुनिक रेलगाड़ियों की एक श्रृंखला भारतीय रेल का हिस्सा है।
प्रधानमंत्री ने रेलवे में परिवर्तन की आवश्यकता को पूरा करने के लिए कुशल विशेषज्ञों और पेशेवरों की आवश्यकता पर बल दिया। इस जरूरत ने वड़ौदरा में डीम्ड रेलवे यूनिवर्सिटी की स्थापना की। भारत में उन कुछ देशों में से एक है जहां इस तरह की क्षमता वाला संस्थान है। रेल परिवहन के लिए आधुनिक सुविधाएं, बहु-अनुशासनात्मक अनुसंधान, प्रशिक्षण उपलब्ध कराया जा रहा है। 20 राज्यों के प्रतिभाशाली युवाओं को रेलवे के वर्तमान और भविष्य को चलाने के लिए प्रशिक्षित किया जा रहा है। प्रधानमंत्री ने अपनी बात समाप्त करते हुए कहा कि यह नवाचार और अनुसंधान के माध्यम से रेलवे को आधुनिक बनाने में मदद करेगा।
रक्षा मंत्रालय
रक्षा मंत्री श्री राजनाथ सिंह ने तेहरान में ईरान के रक्षा मंत्री के साथ बैठक की; अफगानिस्तान और द्विपक्षीय सहयोग समेत क्षेत्रीय सुरक्षा के मुद्दों पर चर्चा हुई
रक्षा मंत्री श्री राजनाथ सिंह ने 5 सितंबर 2020 को ईरान के रक्षा और सशस्त्र बल लोजिस्टिक्स मंत्री ब्रिगेडियर जनरल अमीर हातमी के साथ द्विपक्षीय बैठक की। ईरान के रक्षा मंत्री के अनुरोध पर यह बैठक आयोजित की गयी। रक्षा मंत्री मॉस्को से नई दिल्ली आने के क्रम में तेहरान में पारगमन पड़ाव पर थे।
बैठक, दोनों मंत्रियों के बीच सौहार्दपूर्ण वातावरण में हुई। दोनों राजनेताओं ने भारत और ईरान के बीच सदियों पुराने सांस्कृतिक, भाषाई और सभ्यतागत संबंधों पर जोर दिया। दोनों मंत्रियों ने द्विपक्षीय सहयोग को आगे बढ़ाने के तरीकों पर चर्चा की और अफगानिस्तान में शांति और स्थिरता सहित क्षेत्रीय सुरक्षा के मुद्दों पर विचारों का आदान-प्रदान किया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 196.77 करोड़ टीके लगाए जा चुके हैं
भारत में सक्रिय मरीजों की संख्या 88,284 है
सक्रिय मामलों की दर 0.20 प्रतिशत है
स्वस्थ होने की वर्तमान दर 98.59 प्रतिशत है
बीते चौबीस घंटों में 13,029 लोग स्वस्थ हुए,अब तक स्वस्थ हुए कुल लोगों की संख्या 4,27,49,056 है
पिछले 24 घंटों में 17,336 नए मामले सामने आए
दैनिक सक्रिय मामलों की दर 4.32 प्रतिशत है
साप्ताहिक सक्रिय मामलों की दर 3.07 प्रतिशत है
अब तक 85.98 करोड़ जांच की जा चुकी हैं,बीते चौबीस घंटों में 4,01,649 जांच की गई
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 219.09 करोड़ से अधिक टीके लगाए जा चुके हैं
12-14 आयु वर्ग में 4.10 करोड़ से अधिक टीके की पहली खुराक लगाई गई
भारत में कोरोना के सक्रिय मामले 26,292 हैं
पिछले 24 घंटों में 2,139 नए मामले सामने आए
स्वस्थ होने की वर्तमान दर 98.76 प्रतिशत
साप्ताहिक सक्रिय मामलों की दर 1.13 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 219.09 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.10 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415282
|
|
दूसरी खुराक
|
|
10119677
|
|
प्रीकॉशन खुराक
|
|
7046967
|
|
अग्रिम पंक्ति के कर्मी
|
|
पहली खुराक
|
|
18436963
|
|
दूसरी खुराक
|
|
17717968
|
||
|
प्रीकॉशन खुराक
|
|
13697131
|
|
12-14 वर्ष आयु वर्ग
|
|
पहली खुराक
|
|
41093959
|
|
दूसरी खुराक
|
|
31975036
|
|
15-18 वर्ष आयु वर्ग
|
|
पहली खुराक
|
|
61970030
|
|
दूसरी खुराक
|
|
53183680
|
|
18-44 वर्ष आयु वर्ग
|
|
पहली खुराक
|
|
561345450
|
|
दूसरी खुराक
|
|
516031967
|
|
प्रीकॉशन खुराक
|
|
98306160
|
|
45-59 वर्ष आयु वर्ग
|
|
पहली खुराक
|
|
204039463
|
|
दूसरी खुराक
|
|
197018756
|
|
प्रीकॉशन खुराक
|
|
49821233
|
|
60 वर्ष से अधिक आयु वर्ग
|
|
पहली खुराक
|
|
127675282
|
|
दूसरी खुराक
|
|
123180520
|
|
प्रीकॉशन खुराक
|
|
47894048
|
|
प्रीकॉशन खुराक
|
||
|
21,67,65,539
|
|
कुल
|
|
|
|
2,19,09,69,572
भारत में सक्रिय मामले आज 26,292 हैं। सक्रिय मामले, कुल पॉजिटिव मामलों के 0.06 प्रतिशत हैं।
नतीजतन, भारत में स्वस्थ होने की दर 98.76 प्रतिशत है। पिछले 24 घंटों में 3,208 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,63,406 हो गई है।
बीते 24 घंटे में कोरोना के 2,139 नए मामले सामने आएं।
पिछले 24 घंटों में कुल 2,64,216 जांच की गई हैं। भारत ने अब तक कुल 89.76 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.13 प्रतिशत है और दैनिक रूप से पुष्टि वाले मामलों की दर 0.81 प्रतिशत है।
कोयला मंत्रालय
महानदी कोलफील्ड्स ने ओडिशा में आकर्षक इको-पार्क एवं कोयला संग्रहालय का निर्माण किया
महानदी कोलफील्ड्स लिमिटेड , जो कोयला मंत्रालय के तहत प्रमुख सीपीएसई है, पर्यावरण के अनुकूल और टिकाऊ खनन प्रथाओं के माध्यम से लगातार कोयला उत्पादन में नई ऊंचाइयां हासिल कर रहा है। इस दिशा में एमसीएल की नवीनतम उपलब्धि ओडिशा के झारसुगुड़ा स्थित ईब वैली कोलफील्ड्स में ओरिएंट एरिया की खदान संख्या-4 में चंद्रशेखर आजाद इको-पार्क एवं कोयला संग्रहालय का विकास है। यह इको-पार्क झारसुगुड़ा-रायगढ़ राष्ट्रीय राजमार्ग 49 के किनारे गंदघोरा गांव में स्थित है।
हरे-भरे परिदृश्य, कोयला कैफे और चिल्ड्रन पार्क से लैस इस आकर्षक इको-पार्क का निर्माण एमसीएल द्वारा रिकॉर्ड समय में कोयला खदान संख्या-4, जिसने 2017 में उत्पादन बंद कर दिया था, को फिर से तैयार करने के बाद किया गया था। इस पार्क का शिलान्यास 2021 में केन्द्रीय कोयला, खान और संसदीय कार्य मंत्री श्री प्रल्हाद जोशी द्वारा किया गया था। यह पार्क आगंतुकों को एक भूमिगत खदान का प्रत्यक्ष अनुभव प्राप्त करने का अवसर भी प्रदान करता है।
इस पार्क के भीतर स्थित कोयला संग्रहालय भारत में कोयला खनन के इतिहास और विरासत की एक आदर्श झलक है। भूमिगत और ओपन कास्ट खदानों में इस्तेमाल होने वाली विभिन्न मशीनों और वाहनों के वर्किंग मॉडल प्रदर्शित किए गए हैं। प्रदर्शित किए गए कोयला खनन उपकरण/मशीनों में सरफेस माइनर, डम्पर, क्रेन, टिपर, डोजर, बेल्ट कन्वेयर, कोयला काटने की मशीन, ड्रिल मशीन और बैकहो आदि शामिल हैं।
ओडिशा के सुंदरगढ़, झारसुगुडा और अंगुल जिलों में कोयला खनन गतिविधियों में संलग्न, एमसीएल ने अब तक कम से कम 2000 हेक्टेयर पूरी तरह से उपयोग की गई भूमि को वापस भर दिया है और उसका पुनरुद्धार कर दिया है। टिकाऊ खनन प्रथाओं के अनुरूप वर्षा जल संचयन के लिए कई खदानों को जल निकायों में विकसित किया गया है।
गृह मंत्रालय
केंद्रीय गृह मंत्री श्री अमित शाह ने देशवासियों से प्रधानमंत्री मोदी द्वारा कोरोना के विरुद्ध चलाए जा रहे जनआंदोलन से जुड़ने की अपील की
कोरोना जैसी वैश्विक महामारी से तभी लड़ा जा सकता है जब समस्त देशवासी एक साथ आएं
आइए, हम सब मिलकर पीएम मोदी द्वारा कोरोना के विरुद्ध चलाए जा रहे इस जन आंदोलन से जुड़ें और सभी को इस महामारी के प्रति जागरूक कर कोरोना मुक्त भारत बनाने में एक अहम भूमिका निभाएं
कोरोना से बचाव के केवल तीन मंत्र: मास्क पहनें, दो गज की दूरी रखें और बार-बार हाथ धोएं ; पीएम मोदी जी के इस आवाहन को सुरक्षा मंत्र मानकर न सिर्फ स्वयं को सुरक्षित रखें बल्कि अपने परिजनों, दोस्तों और सहकर्मियों को भी सुरक्षित करें
केंद्रीय गृह मंत्री श्री अमित शाह ने देशवासियों से प्रधानमंत्री मोदी द्वारा कोरोना के विरुद्ध चलाए जा रहे जनआंदोलन से जुड़ने की अपील की। केंद्रीय गृह मंत्री श्री अमित शाह ने ट्वीट कर कहा कि “कोरोना जैसी वैश्विक महामारी से तभी लड़ा जा सकता है जब समस्त देशवासी एक साथ आएं”। आइए, हम सब मिलकर श्री नरेंद्र मोदी जी द्वारा कोरोना के विरुद्ध चलाए जा रहे इस जन आंदोलन से जुड़ें और सभी को इस महामारी के प्रति जागरूक कर कोरोना मुक्त भारत बनाने में एक अहम भूमिका निभाएं”।
केंद्रीय गृह मंत्री ने कहा कि “कोरोना से बचाव के केवल तीन मंत्र हैं। मास्क पहनें, दो गज की दूरी रखें और बार-बार हाथ धोएं। सभी से मेरी अपील है कि श्री नरेंद्र मोदी जी के इस आवाहन को सुरक्षा मंत्र मानकर न सिर्फ स्वयं को सुरक्षित रखें बल्कि अपने परिजनों, दोस्तों और सहकर्मियों को भी सुरक्षित करें”।
सूचना और प्रसारण मंत्रालय
डीडी स्पोर्ट्स अब डीडी स्पोर्ट्स एचडी
डीडी स्पोर्ट्स अब डीडी स्पोर्ट्स एचडी कहलाएगा। देश के पब्लिक ब्रॉडकास्टर प्रसार भारती ने डीडी स्पोर्ट्स एचडी चैनल के साथ अपने समूह में एक और हाई-डेफिनिशन चैनल जोड़ा है। डीडी स्पोर्ट्स एचडी वर्तमान एशिया कप क्रिकेट मैचों के प्रसारण के साथ शुरु हो रहा है। यह न केवल देश भर के खेल प्रेमियों की लंबे समय से चली आ रही मांग को पूरा करेगा, बल्कि बदलते समय में पूरे डीडी नेटवर्क को उपयुक्त बनाने की दिशा में एक और निर्णायक कदम है।
डीडी स्पोर्ट्स एचडी अब खेल प्रेमियों की पहली पसंद बन जाएगा। वे हाई-डेफिनेशन ट्रांसमिशन में प्रमुख अंतरराष्ट्रीय खेल आयोजनों का प्रसारण देख सकेंगे। आने वाले महीनों में डीडी स्पोर्ट्स अधिक सुसंगत और मजबूत प्रचार योजना के साथ अधिक नए कार्यक्रम लाने का इरादा रखता है।
हाल के महीनों में डीडी स्पोर्ट्स ने कार्यक्रम की प्रस्तुति के संदर्भ में अनेक नए और ताजा प्रस्ताव शुरू किए हैं। हाल ही में समाप्त भारत बनाम वेस्टइंडीज अंतर्राष्ट्रीय क्रिकेट श्रृंखला में, दूरदर्शन नेटवर्क हिंदी और अंग्रेजी में कमेंट्री के अलावा तमिल, कन्नड़, बांग्ला, तेलुगु और भोजपुरी भाषा में कमेंट्री लेकर आया है। चैनल में नए कार्यक्रम लाने के लिए चैनल ने एनबीए, पीजीटीए जैसी प्रमुख एसोसिएशनों के साथ भी समझौता किया है।
आने वाले महीनों में अनेक समझौते होने वाले हैं जो डीडी स्पोर्ट्स को खेल शैली में अग्रणी चैनलों में से एक के रूप में स्थापित करेंगे।
डीडी स्पोर्ट्स 18 मार्च, 1998 को शुरू किया गया था। शुरुआत में यह दिन में 6 घंटे खेल कार्यक्रम प्रसारित करता था जिसे 1999 में बढ़ाकर 12 घंटे कर दिया गया। 1 जून, 2000 से, डीडी स्पोर्ट्स चौबीसों घंटे चलने वाला सैटेलाइट चैनल बन गया। अब डीडी स्पोर्ट्स एचडी शुरू करने के निर्णय के साथ, चैनल प्रमुख अंतर्राष्ट्रीय खेल आयोजनों और जमीनी स्तर के परिवर्तनकारी आयोजनों खेलो इंडिया गेम्स, शीतकालीन खेलों और दिव्यांग खेलों को एक स्थान पर दिखा सकेगा।
डीडी स्पोर्ट्स वर्तमान में चैनल नंबर 079 डीडी फ्री डिश पर उपलब्ध है और जल्द ही अन्य प्लेटफार्मों पर भी उपलब्ध होगा।